Lääne-Virginia

Lääne-Virginia on Ameerika Ühendriikide osariik. See piirneb põhjas Pennsylvania osariigiga, loodes Ohio, edelas Kentucky, kirdes Marylandi ning idas ja lõunas Virginia osariigiga.

Lääne-Virginia tekkis Ameerika kodusõja ajal Virginiast lahku löönud maakondadest. Liitus Ameerika Ühendriikidega 36. osariigina 20. juunil 1863.

Suuremad linnad on Charleston ja Huntington.

Osariigi majandus on olnud vägagi sõltuv valdavalt maavarade, eriti kivisöe kaevandamisest.

 Rahvastik 
2010. aastal elas Lääne-Virginias 1 852 994 inimest,www.census.gov, vaadatud 29.09.2013. 2020. aastal 1 793 716 (3,2% langus). See oli osariikidest kõige suurem rahvaarvu langus 2010. ja 2020. aasta rahvaloenduste vahel.

Valgenahaliste osakaal (ligi 90%) on osariikide seas üks suurimaid.

Osariigi elanike arv jõudis tippu 1950. aasta rahvaloendusel (2 005 552). Pärast seda on valdavalt kivisöekaevanduses töökohtade kadumise tõttu rahvaarv järjest vähenenud. Samas olid erandiks 1970. aastad, kui 1970. aasta (1 744 273) ja 1980. aasta (1 949 644) rahvaloenduste vahel leidis aset 11,8% kasv. 1. juulil 2023 hinnati osariigi elanike arvuks 1 770 071 inimest, madalaim pärast 1970. aasta rahvaloendust.

Osariigi lõunaosas asuv valdavalt ruraalne McDowelli maakond oli 1950. aasta rahvaloendusel 98 887 elanikuga rahvaarvult kolmas Kanawha (239 629) ja Cabelli (108 035) maakondade järel. 2020. aasta rahvaloenduseks oli maakonna elanike arv langenud 19 111le. Seega on maakond 70 aastaga kaotanud neli viiendikku rahvastikust. Ka suuremad linnad pole jäänud mõjutamata: Charlestoni rahvaarv jõudis tippu 1960. aastal (85 796), kuid 2020. aasta rahvaarv – 48 864 – on 100 aasta väikseim; ka Huntingtoni rahvaarv jõudis tippu 1950. aastal (86 353), kuid 2020. aastal elas linnas vaid 46 482 inimest, mis on taas 100 aasta madalaim. Samas on ülikoolilinn Morgantowni rahvaarv 2020. aastal (30 347) kõigi aegade kõrgeim.

 Suuremad linnad 
+ Koht Linn Elanike arv(2010) 1. Charleston 51 400 2. Huntington 49 138 3. Parkersburg 31 492 4. Morgantown 29 660 5. Wheeling 28 486 6. Weirton 19 746

 Viited 

 Välislingid 
 Lääne-Virginia koduleht

Kategooria:Ameerika Ühendriikide osariigid